Αρσόραμα

Για όσους ζητούν μια όαση απόδρασης, το Αρσόραμα είναι μια φιλόξενη φωλιά στο γραφικό Άρσος . Το Άρσος των 250 κατοίκων είναι κτισμένο στην πλαγιά του βουνού Λαόνα (1092m) και απέχει 40km από τη Λεμεσό και 45km από την Πάφο.

Το συγκρότημα αποτελείται από τέσσερα πλήρως εξοπλισμένα αυτόνομα διαμερίσματα χωρητικότητας από δύο μέχρι και τέσσερα άτομα. Στο Αρσόραμα η παράδοση συναντά την πολυτέλεια και μάλιστα σε πολύ προσιτές τιμές. Στόχος της διεύθυνσης του αγροτουριστικού καταλύματος Αρσόραμα, είναι να προσφέρει στον κόσμο ποιότητα, φιλοξενία, αισθητική, άνεση, πολυτέλεια, όλα συνδυασμένα με την παράδοση. Το Αρσόραμα προσφέρεται και για σεμινάρια αφού έχει το δικό του ανεξάρτητο χώρο κατάλληλα εξοπλισμένο, όπως επίσης και για συνεδριάσεις.

Συνδυάστε την παραμονή σας στο Αρσόραμα με εκδρομή στα γραφικά κρασοχώρια για να θαυμάσετε τις ομορφιές της φύσης και να απολαύσετε τις γεύσης της Κυπριακής κουζίνας. Στο Άρσος επισκεφτείτε την Εκκλησία Απ. Φιλίππου, το Μουσείο Λαϊκής Τέχνης, το Μονοπάτι της φύσης «Οι έξι Βρύσες», τις Έξι Μεσαιωνικές βρύσες, το Παρατηρητήριο Αγ. Κωνσταντίνου, την Παναγία Καθολική ή Χρυσελεούσα, τον Βοτανικός Κήπος, το Εικονοφυλάκιο Αγ. Μαριάμνης. Κάντε μικρές εξορμήσεις και επισκεφτείτε το γεφύρι του Τζελέφου, το μεγαλύτερο πέτρινο μεσαιωνικό γεφύρι , το φράγμα της Αρμίνου, την κοιλάδα του Διαρίζου, μια πανέμορφη διαδρομή μέσα από το δάσος με τρεχούμενα νερά του ποταμού Διαρίζου το οποίο φτάνει στην περιοχή Τροόδους, τους καταρράκτες της Τρόζενας και την παραλία της Αυδήμου.

Οδός Κώστενας 2-4, (Κεντρική Πλατεία Απ. Φιλίππου)

4470 Άρσος, Λεμεσός

Τηλ: (+357) 25817000 / (+357) 97889999, Φαξ: (+357) 25736550

[info@arsorama.com.cy](mailto:info@arsorama.com.cy) / [www.arsorama.com.cy](http://www.arsorama.com.cy)